Valeri Korb

Valeri Korb (sündinud 3. juulil 1954 Kohtla-Järvel) on Eesti poliitik.

Haridus
Ta lõpetas 1971. aastal Kohtla-Järve 14. Keskkooli ning 1999. aastal Peterburi Teenindusinstituudi majanduse erialal.

2002. aastal andis Peterburi Riiklik Ülikool talle kandidaadikraadi sotsioloogias. Aastal 2015 leiti, et väitekiri, mille eest ta kraadi sai, sisaldab valdavalt plagiaati."Vene kodanikeühendus nimetab Valeri Korbi väitekirja plagiaadiks" ERR, 24. juuni 2015Корб Валерий Николаевич / "ПРОБЛЕМЫ ФОРМИРОВАНИЯ ГОТОВНОСТИ МУНИЦИПАЛЬНЫХ СЛУЖАЩИХ К ПРОФЕССИОНАЛЬНОЙ ДЕЯТЕЛЬНОСТИ"Vene plagiaadimaffia kombitsad ulatuvad Riigikokku Mihhail Lotmani koduleht

Töökäik
Korb on töötanud Eesti Põlevkivis koristustöölisena 1971–1988 ning Kohtla-Järve Linna Hariduskoondise juhatajana 1988–1990.

Tegevus NLKP-s
Ta lõpetas NLKP liikmena 1984. aastal Leningradi Kõrgema Parteikooli ühiskonnateaduste erialal. 

Poliitiline tegevus
Valeri Korb oli Kohtla-Järve Ahtme linnaosa vanem 1993–1996, Kohtla-Järve linnapea aastatel 1990–1991, 1996–1999, 2002–2003 ning abilinnapea 1991–1993. Korb oli Kohtla-Järve Linnavolikogu esimees 1999–2002 ja 2003–2007. Ta oli XI Riigikogu, XII Riigikogu ja XIII Riigikogu liige. Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 205 häält ning ei osutunud valituks.

Korb on Eesti Keskerakonna liige alates 1997.

Tunnustus
2018 Kohtla-Järve aukodanik

Isiklikku
Valeri Korbi poeg Mihhail Korb on Keskerakonna poliitik, endine Riigikogu liige, Tallinna Kesklinna linnaosa vanem ja Kristiine linnaosa vanem.Järelkasv, Eesti Ekspress 1. juuni 2006

Viited

Välislingid

Raha loeb Valeri Korbi brigaad
"Kohtu all olev Valeri Korb valiti Kohtla-Järve linnapeaks". Põhjarannik, 15. november 2002
"Kohtla-Järve linnavolikogu esimees sai rekordilist tasu". Postimees, 5. aprill 2007

Kategooria:Eesti Keskerakonna poliitikud
Kategooria:Kohtla-Järve linnapead
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:Kohtla-Järve aukodanikud
Kategooria:Sündinud 1954